Lav et referat af nedenstående tekst:

Tekst:
Kalenderen siger sommer, men det er ikke fordi de nordjyske strande bliver overrendt. Det lader livredderne i Blokhus sig ikke stoppe af. De bruger i stedet tiden på at lave såkaldte oplysende aktioner. De har nemlig travlt med at henvende sig til de folk, der trods vejret har bevæget sig ud i sandet og vandet. De uddeler foldere krydret med gode råde om, hvordan man bedst muligt passer på sig selv på stranden. Nedenfor er en opgørelse over, hvad livredderne i Nordjylland har brugt den sidste uge på. Og tallene fortæller sit tydelige sprog. Der er meget få aktioner, der har med farlige situationer at gøre. Til gengæld er der mere end tusinde oplysende indsatser. Og det er blandt andet råd om, hvad man gør, hvis det begynder at tordne, livredderne bringer videre til strandgæsterne. Og her lyder det klare råd: søg indendøre, når det tordner. - Hvis man er så uheldig at befinde sig udenfor, når det tordner og lyner, gælder det om at gøre sin kropsflade så lille som mulig. Det vil sige, at man skal sætte sig på hug med hovedet mellem benene og vente, til tordenvejret er forbi. Man må ikke søge tilflugt under høje genstande som fx træer. Hvis man befinder sig på en sejlbåd, skal man også sætte sig så langt væk fra masten som muligt fx i kahytten. For lynet slår gerne ned i ting, der rager op i luften, fortæller Anders Myrhøj, TrygFonden Kystlivredning. TrygFonden Kystlivrednings livreddere har stået klar på udvalgte strande i Nordjylland og resten af Danmark fra den 20. juni. Har man planer om at tage en tur på stranden, så opfordrer de til, at man husker de fem baderåd. De er også en del af livreddernes oplysende aktioner.

Referat:
Vejret skriger ikke ligefrem sommer. Alligevel har livredderne på Blokhus strand travlt.  De har nemlig haft massevis af oplysende aktioner.